Skipssimulator

En skipssimulator er en simulator for å simulere føring av et skip i maritime miljøer, og kan brukes til underholdning, opplæring eller forskning.

Simulatoren skal realistisk simulere et skip sin dynamikk og systemer Den kan bestå av en realistisk modell av skipets bro og anordninger, og kan bruke skjermer eller projektorer med inntil 360 graders visning som ligner flysimulatorer i luftfartsindustrien. Videre kan man simulere elektronisk navigasjon, maskinrom og lasthåndtering, samt drift av landbasert sjøtrafikksentral.

Navigasjonssimulator 
En navigasjonssimulator er en simulator der man kan trene på oppgaver som navigatører pleier å utføre. En navigasjonssimulator kan gjøres realistisk ved bygging av tilbehør. Simulatorer blir ofte brukt i utdanning av sjøfolk, og trening av sjøfolk for å for eksempel kunne ta båter til en ny havn.

Brosimulator 
En brosimulator er er et anlegg som på flere måter skal imitere broen ombord på båter og skip. Denne typen simulator er en av flere typer maritime simulatorer.

Slike simulatorer fantes også før det ble vanlig at programvare ble en del av slike simulatorer.

I undervisningen ved noen høyskoler og videregående skoler i Norge blir slike simulatorer benyttet. Minst en norsk høyskole hadde brosimulatorer på midten av 1990-tallet.

Forskjell på brosimulator og navigasjonssimulator 
En brosimulator lager en simulert bro og har mye realistisk utstyr for å skape et troverdig arbeidsmiljø likt det man vil ha på et vanlig skip. Navigasjonssimulatorer kan derimot være mye enklere utformet, og kan for eksempel kjøres på en vanlig datamaskin uten ekstra utstyr.

Brosimulatorer er ofte laget for å gjenskape et spesifikt miljø, for eksempel en hurtigbåt eller en motortorpedobåt (MTB). Ved å gjenskape et troverdig fysisk miljø kan man i tillegg til testing av kunnskaper om navigasjon også få kunnskap om ulike reaksjonsmønstre eller trene på unike situasjoner.

For hjemmebruk 
Det finnes også noen få simulatorer for hjemmebruk, for eksempel to utgaver av Ship Simulator: SS 2006 og SS 2008. Også simulatorer for hjemmebruk fås kjøpt i Norge.

Se også
 Ship Simulator 2008
 Dynamisk posisjonering
 E-navigasjon
 Flysimulator
 Kjøresimulator

Referanser

Eksterne lenker
 

Maritim utdanning
Sjøfart
Utdanning i Norge
Artikler i sjøfart-prosjektet
Skoleskip
Navigasjon
Kunstig virkelighet